
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών. 1 

Τροποποίηση της Φ.750.4/77110/Σ.305/5 Φεβρ. 92 Από¬ 
φαση ΥΕΘΑ περί «Παροχής Υγειονομικής Περιθάλ- 
ψεως και Διαθέσεως Υγειονομικού Υλικού από τις Μο¬ 
νάδες Υγειονομικού του Στρατού ξηρός σε τρίτους» 


που δημοσιεύτηκε στο ΦΕΚ100/Β/14 Φεβρ. 1992. 2 

Συγχώνευση δημοτικών σχολείων (κατά τάξεις). 3 

Σύσταση Νομικού Προσώπου Δημοσίου Δικαίου στην 
κοιν. Γραμματικού Ν. Αττικής με την επωνυμία 
«Σχολική Επιτροπή Δημοτικού - Νηπιαγωγείου» της 

Κοινότητας Γ ραμματικού. 4 

Ίδρυση μόνιμου καταφυγίου άγριας ζωής στη Ν. Νί- 

συρο Ν. Δωδεκανήσου. 5 

Σύσταση «Αναπτυξιακής Δημοτικής Επιχείρησης Κο- 
ρώνειας» (Α.Δ.Ε.Κ.) στον Δήμο Κορώνειας Ν. Βοιω¬ 
τίας. 6 

Χορήγηση άδειας άσκησης επαγγέλματος Κοινωνικού 
Λειτουργού στον Παναγιώτη Γαβριλιάδη του Γεωρ- 

γίου. 7 

Χορήγηση άδειας επαγγέλματος Κοινωνικού Λειτουρ¬ 
γού στην ΡΕΝΤΖΙΟΥ ΝΙΚΗ του Παναγιώτη. 8 


ΑΠΟΦΑΣΕΙ Σ 

(ΐ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την αριθμ. πρωτ. Φ.6767/27038/8-8- 2000 απόφα¬ 
ση του Υφυπουργού Εσωτερικών Δημ. Διοίκησης και 
Αποκ/σης, έγινε δεκτή η από 27-1-1987 αίτηση πολιτο¬ 
γράφησης του αλλογενούς αλλοδαπού ΜΑΚΝΙ ΖΟΥΧΕΙΡ 
-ΑΛΕΞΑΝΔΡΟΥ του ΑΛ ΣΑΝΤΕΚ, για την απόκτηση της Ελ¬ 
ληνικής ιθαγένειας. 

2. Με την αριθμ. πρωτ. Φ. 10360/22258/9-8-2000 απόφα¬ 
ση του Υφυπουργού Εσωτερικών Δημ. Διοίκησης και 
Αποκ/σης, έγινε δεκτή η από 18-1-1999 αίτηση πολιτογρά¬ 


φησης της αλλογενούς αλλοδαπής ΚΟΝΤΗ ΦΕΛΙΤΣΙΑ συζ. 
Σπυρίδωνα, για την απόκτηση της Ελληνικής ιθαγένειας. 

3. Με την αριθμ. πρωτ. Φ. 37607/30654/8-8-2000 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, έγινε δεκτή η από 3-3-1994 αίτηση πολ/γράφη- 
σης του αλλογενούς αλλοδαπού ΠΕΠΕΓΙΑΝ ΒΑΡΤΚΕΣ 
του ΑΓΚΟΠ, για την απόκτηση της Ελληνικής ιθαγένειας. 

4. Με την αριθμ. πρωτ. Φ. 37649/27905/7-8- 2000 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, έγινε δεκτή η από 8-5-1998 αίτηση πολιτογρά¬ 
φησης της αλλογενούς αλλοδαπής ΚΑΡΙΝΙΟ ΒΕΣΕΛΑτου 
ΧΟΣΕ, για την απόκτηση της Ελληνικής ιθαγένειας. 

5. Με την αριθμ. πρωτ. Φ.39669/27836//7-7-2000 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, έγινε δεκτή η από 27-5-1994 αίτηση πολιτο¬ 
γράφησης της αλλογενούς αλλοδαπής ΠΟΠΟΒ ΜΠΡΑ- 
ΝΙΣΛΑΒΑ - ΧΡΙΣΤΙΝΑΣ του ΖΙΒΟΙΝ, για την απόκτηση της 
Ελληνικής ιθαγένειας. 

6. Με τις αριθμ. πρωτ. Φ. 41121/29414/20-7-2000 ταυ- 
τάριθμες αποφάσεις του Υφυπουργού Εσωτερικών Δημ. 
Διοίκησης και Αποκ/σης έγιναν δεκτές οι από 14-7-2000 
αιτήσεις πολ/γράφησης των αλλογενών αλλοδαπών α) 
ΑΜΠΑΡΑ ΜΟΧΑΜΜΑΝΤ ΑΜΑΡ του ΑΜΠΝΤΟΥΛΜΟΥΖΙΠ 
και β) ΑΜΠΑΡΑ ΡΑΝΤΑ συζ. ΜΟΧΑΜΜΑΝΤ ΑΜΑΡ, για την 
απόκτηση της Ελληνικής ιθαγένειας. 

7. Με την αριθμ. πρωτ. Φ. 57107/10030/25-7-2000 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, έγινε δεκτή η από 2-5-1997 αίτηση πολιτογρά¬ 
φησης της αλλογενούς αλλοδαπής ΤΣΕΝΤΙΤΣ - ΧΟΥΜ- 
ΚΟΖΛΗ ΝΤΡΑΓΚΑΝΑ συζ. Ιορδάνη, για την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 


Αριθ. Φ.750.γ/8/716938 Σχ.2916 (2) 

Τροποποίηση της Φ.750.4/77110/Σ.305/5 Φεβρ. 92 Από¬ 
φαση ΥΕΘΑ περί «Παροχής Υγειονομικής Περιθάλψε- 
ως και Διαθέσεως Υγειονομικού Υλικού από τις Μονά¬ 
δες Υγειονομικού του Στρατού ξηρός σε τρίτους» που 
δημοσιεύτηκε στο ΦΕΚ 100/Β/14 Φεβρ. 1992. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις του Ν. Δτος 721/70 (άρθρο 55), περί πα- 

ροχής υπηρεσιών από τις Μονάδες των Ενόπλων Δυνά¬ 
μεων σε τρίτους. 

β. Τις διατάξεις του Νόμου 154/75 (άρθρο 6), περί πα¬ 
ροχής υγειονομικής περιθάλψεως από τα Στρατιωτικά 
Νοσοκομεία των ΕΔ σε μέλη οικογενειών Στρατιωτικών, 
Στρατιωτικούς συνταξιούχους κ.λ.π. 

γ. Τις διατάξεις του Νόμου 2743/99 (άρθρο 17), περί πα¬ 
ροχής φαρμακευτικής περιθάλψεως από τα Στρατιωτικά 
Φαρμακεία στους εν ενεργεία και εν αποστρατεία αξιω¬ 
ματικούς και υπαξιωματικούς των Ε.Δ. και του ΑΣ και σε 
μέλη των οικογενειών τους. 

δ. Τη Φ.750/4/77110/Σ.305/5 Φεβ.92/Απόφαση ΥΕΘΑ/ 
ΓΕΑ/4οΕΓ/2α 

ε. Το από 21 Μαρ. 2000 ΦΕΕτου ΓΕΣ/ΔΥΓ 
στ. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

2. Τροποποιούμε τις διατάξειςτου άρθρου 5 ως εξής: 
α. Στην παράγραφο 4α (4) μετά τη φράση «όλων των 

βαθμών Ναυτικού, Αεροπορίας» να προστεθεί η φράση 
«και ΑΣ». 

β. Η παράγραφος 4β να διαμορφωθεί ως εξής: Από 403 
ΓΣΝ, 404 ΓΣΝ, 406 ΓΣΝ, 411ΓΣΝ, 412 ΓΣΝ, 424 ΓΣΝΕ, 492 
ΓΣΝ και 496 ΓΣΝ, σε μέλη οικογενειών Στρατιωτικών εε 
των Ε.Δ. καιΛ.Σ. και σε Στρατιωτικούς συνταξιούχους των 
Ε.Δ. και Λ.Σ. και σε μέλη των οικογενειών τους. 

γ. Στην παράγραφο 4 β (1) να διορθωθεί ο αριθμός των 
κλινών του 404 ΓΣΝ από 10 σε 15. 

δ. Στην παράγραφο 6α η παρένθεση να διορθωθεί σε 
(ΥΕΘΑ-ΥΕΝ-ΥΥΠ). 

ε. Στην παράγραφο 7 μετά τη λέξη «ΥΥΠΚΑ» στο 3ο και 
6ο στίχο να προστεθεί «-ΥΕΝ». 

στ. Στην παράγραφο 8 στο 2ο στίχο μετά τη λέξη «ΥΥΠ- 
ΚΑ» να προστεθεί «-ΥΕΝ». 

Άρθρο 2 

3. Τροποποιούμε τις διατάξειςτου άρθρου 7 ως εξής: 
α. Στις παραγράφους Ια και 1β μετά τη φράση «των 

Ε.Δ.» να προστεθεί η φράση «και Λ.Σ.». 
β. Η παράγραφος 2 να διαμορφωθεί ως εξής: 

«2. Για τη διάθεση φαρμάκων στα παραπάνω πρόσωπα, 
απαιτείται να είναι κάτοχοι βιβλιαρίων περιθάλψεως του: 

α. ΥΕΘΑ-ΥΕΝ για τους εεΣτρκους και για τα υπ’ αυτών 
ασφαλισμένα μέλη των οικογενειών τους. 

β. ΥΥΠ για τους δικαιούχους της παραγράφου 2β και 2δ 
και για τα υπ’ αυτών ασφαλισμένα μέλη των οικογενειών 
τους. 

γ. ΥΥΠ για τους δικαιούχους της παραγράφου 2γ. 

Άρθρο 3 

4. Τροποποιούμε τις διατάξεις του άρθρου 12. στην πα¬ 
ράγραφο 4, στίχο 3. η παρένθεση να διαμορωθεί σε: (ΥΕ- 
ΘΑ-ΥΕΝ-ΥΥΠ). 

Άρθρο 4 

5. α. Όπου αναφέρονται «216 ΚΙΧΝΕ» και «219 ΚΙΧΝΕ» 
να αντικατασταθούν από «492 ΓΣΝ» και «496 ΓΣΝ» αντί¬ 
στοιχα. 

β. Όπου αναφέρεται «ΥΥΠΚΑ» να διορθωθεί σε «ΥΥΠ». 

Άρθρο 5 

6. Η ισχύς της παρούσης αρχίζει από της δημοσιεύσε- 
ως στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙΟΑυγούστου 2000 

Ο ΥΠΟΥΡΓΟΣ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 


Αριθ. Δ4/309 (3) 

Συγχώνευση δημοτικών σχολείων (κατάτάξεις). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις: 

α) Του άρθρου 4 παρ. 13 του Ν. 1566/85 «Δομή και λει¬ 
τουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις (ΦΕΚ 167 τΑ'/3.6.1985).» 

β) Της περ.α της παρ.24 του άρθρου 2 του Ν. 2621/98 
«Ρύθμιση θεμάτων οργάνωσης και λειτουργίας Τεχνολο¬ 
γικών Εκπαιδευτικών Ιδρυμάτων και άλλες διατάξεις» 
(ΦΕΚ 136τ.Α’) 

γ) Του άρθρου 29Ατου ν. 1558/85 (ΦΕΚ 137τ.Α’), όπως 
προστέθηκε με το άρθρο 27 του Ν.2081/1992 «Ρύθμιση 
θεμάτωντου θεσμού του Επιμελητηρίου κ.λ.π.» (ΦΕΚ 154 
τ.Α'/1992 ) και αντικαταστάθηκε με το άρθρο 1 του Ν. 
2464/97 (ΦΕΚ 38 τ.Α’). 

2. Το αριθ. 1503/17.7.2000 έγγραφο της Δ/νσης Α/θμιας 
Εκπ/σης Ν. Ζακύνθου, με όλη τη σχετική αλληλογραφία. 

3. Την αριθ. ΣΤ5/25/26.4.2000 απόφαση «Ορισμός αρ¬ 
μοδιοτήτων Υφυπουργού του ΥΠΕΠΘ»(ΦΕΚ582τ.Β’). 

4 Την αριθ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 571 τ.Β’). 

5 Το γεγονός ότι από την απόφαση αυτή προκαλείται 
δαπάνη σε βάρος: α) του προϋπολογισμού της Ν.Α. Ζα¬ 
κύνθου (Ειδ. Φορέας 194, ΚΑΕ 0821) ύψους 1.048.800 
δρχ. περίπου για το τρέχον οικονομικό έτος και 2.447.200 
δρχ. περίπου για καθένα από τα επόμενα έτη, που θα κα¬ 
λύπτεται με επιχορήγηση από τον προϋπολογισμό της 
Περιφέρειας Ιονίων Νήσων (906-18 Ειδ.Φορ.085 ΚΑΕ 
2285) και β) του προϋπολογισμού του Υπουργείου Εθνι¬ 
κής Παιδείας και Θρησκευμάτων ύψους 48.000 δρχγιατο 
τρέχον οικονομικό έτος και 144.000 δρχ για καθένα από 
τα επόμενα έτη που θα καλύπτεται από τις πιστώσεις του 
ανωτέρω προϋπολογισμού (Ειδ.Φορ.19/210, ΚΑΕ 0237), 
αποφασίζουμε: 

Συγχωνεύονται από το σχολικό έτος 2000-2001 σε ένα 
τετραθέσιο δημοτικό σχολείο, με την ονομασία τετραθέ¬ 
σιο δημοτικό σχολείο Αγίου Λέοντα -Κοιλιωμένου, με 
έδρα τον Άγιο Λέοντα του Ν .Ζακύνθου, τα Δημοτικά Σχο¬ 
λεία: 

α) 2/θέσιο Δημοτικό Σχολείο Αγίου Λέοντα. 

β) 2/θέσιο Δημοτικό Σχολείο Κοιλιωμένου 

Οι τάξεις του ανωτέρω σχολείου θα λειτουργήσουν, ως 
εξής: 

α) Οι τάξεις Α’ και Β’ στο διδακτήριο του συγχωνευμέ- 
νου Δημοτικού Σχολείου Κοιλιωμένου. 

β) Οι τάξεις Γ’, Δ’, Ε’ καιΣΤ’ στο διδακτήριο του συγχω- 
νευομένου Δημοτικού Σχολείου Αγ. Λέοντα. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


15843 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡ. ΔΡΥΣ ΦΙΛ. ΠΕΤΣΑΛΝΙΚΟΣ 


Αριθ. 08/Δ.Τ.Α./11219+11217 (4) 

Σύσταση Νομικού Προσώπου Δημοσίου Δικαίου στην 
κοιν. Γραμματικού Ν. Αττικής με την επωνυμία «Σχολι¬ 
κή Επιτροπή Δημοτικού - Νηπιαγωγείου» της Κοινότη¬ 
τας Γραμματικού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 
ΙΙΟ/Α') και του άρθρου 203 του Π.Δ. 410/95(ΦΕΚ231/Α'). 

2. Την παρ.8 του άρθρου 9 του Ν. 2640/98 (ΦΕΚ 206/98 
τ.Α) 

3. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονικής πράξης. 

4. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων Τοπικής 
Αυτ/σης και άλλες διατάξεις»(ΦΕΚ 107/Α/30.5.97). 

5. Την αριθμ. 08/Δ.Τ.Α/οικ. 2509/10.10.97 απόφαση του 
Γενικού Γραμματέα Περιφέρειας για μεταβίβαση εξου¬ 
σίας υπογραφής εγγράφων με εντολή Γ ενικού Γ ραμμα- 
τέα Περιφέρειας στον Προϊστάμενο της Δ/νσης Τοπικής 
Αυτοδιοίκησης και Διοίκησης Ανατολικής Αττικής. 

6. Την αριθμ. 15/2000 απόφαση του Κοινοτικού Συμ¬ 
βουλίου της Κοινότητας Γ ραμματικού για σύσταση σχο¬ 
λικής επιτροπής, αποφασίζουμε: 

1. ΣΥΣΤΑΣΗ-ΕΠΩΝΥΜΙΑ 

Συστήνουμε στη Κοινότητα Γ ραμματικού του Νομού Ατ¬ 
τικής Νομικό Πρόσωπο με την επωνυμία: «Σχολική Επι¬ 
τροπή Δημοτικού - Νηπιαγωγείου». 

2. ΣΚΟΠΟΣ 

Σκοπός του Νομικού Προσώπου είναι: 

Α) Η διαχείριση των πιστώσεων που διατίθενται για τις 
λειτουργικές δαπάνες, καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κλπ. 

Β) Η εκτέλεση μικρών έργων για επισκευή και συντήρη¬ 
ση των διδακτηρίων. 

Γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

Δ) Η φροντίδα για την εξέρευση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους γενικό¬ 
τερα η λήψη όλωντων μέτρων που κρίνονται αναγκαία για 
την στήριξη της διοικητικής λειτουργίας των σχολικών μο¬ 
νάδων. 

3. ΔΙΟΙΚΗΣΗ 

Το Νομικό Πρόσωπο θα διοικείται από 5/μελές (5) Διοι¬ 
κητικό Συμβούλιο αποτελούμενο από: 


α. τον Πρόεδρο της Κοινότητας ως Πρόεδρος 
β. έναν Κοινοτικό Σύμβουλο 
γ. τον Διευθυντή του Δημοτικού 
δ. έναν εκπρόσωπο του Συλλόγου Γονέων και Κηδεμό¬ 
νων 

ε. τον Διευθυντή του Νηπιαγωγείου 

4. ΘΗΤΕΙΑ 

Η θητεία των μελών του Διοικητικού Συμβουλίου είναι 
διετής και εκλέγει αντιπρόεδρο, γραμματέα και ταμία. 

5. ΠΟΡΟΙ 

Πόροι του Νομικού Προσώπου: 
α. Ετήσια επιχορήγηση της Κοινότητας 
β. Ετήσια επιχορήγηση του Κράτους 
γ. κάθε είδους εισφορές, δωρεές, κληρονομιές, κληρο¬ 
δοσίες 

δ. εισπράξεις από το αντίτιμο των παρεχομένων πραγ¬ 
μάτων ή υπηρεσιών 

6. ΕΚΠΡΟΣΩΠΗΣΗ 

Το Ν.Π. εκπροσωπείται στα δικαστήρια και σε κάθε δη¬ 
μόσια αρχή από τον Πρόεδρο του Δ.Σ. και όταν απουσιά¬ 
ζει ή κωλύεται από τον Αντιπρόεδρο αυτού. 

7. ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξειςτης απόφασης αυτής δενπροκαλείται 
δαπάνη σε βάρος του προϋπολογισμού της Κοινότητας 
Γραμματικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 23 Αυγούστου 2000 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΕΛΕΝΗ ΠΕΠΠΑ 

Αριθ. 3337 (5) 

Ίδρυση μόνιμου καταφυγίου άγριας ζωής στη Ν. Νίσυρο 
Ν. Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Το άρθρο 57, τροποποίηση και συμπλήρωση διατά¬ 
ξεων του ν.δ. 86/69 «Δασικός Κώδιξ» (ΦΕΚ 7Α'), του Ν. 
2637/98 «Σύσταση Οργανισμού Πιστοποίησης κ.λ.π.», 
(ΦΕΚ 200Α71996), με το οποίο τροποποιήθηκαν τα άρθρα 
253 και 254 του ν.δ. 86/69, όπως αυτά αντικαταστάθηκαν 
από τα άρθρα 3 και 4 του Ν. 177/75 (ΦΕΚ205Α’). 

2. Την 414 985/ 29-11-85 (ΦΕΚ 757/Β718-12-1985) κοι¬ 
νή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε με 
τις 366599/16-12-96 (ΦΕΚ 1188/Β/31-12-90) και 
294283/23-12-97 (ΦΕΚ 68/Β74-2-98), κοινές αποφάσεις 
των Υπουργών Εθνικής Οικονομίας και Γεωργίας. 

3. Την 75256/3001/18-7-91 απόφαση ίδρυσης καταφυ¬ 
γίου στις περιοχές Αγ. Ιωάννη Θεολόγου, Λακκί, Τραπεζί- 
να, Προφ. Ηλίας Νήσου Νισύρου η οποία έληξε το έτος 
1996. 

4. Το 4239/24- 7- 97 έγγραφο της Δ/νσης Δασών Δωδε¬ 
κανήσου για τριετή απαγόρευση κυνηγιού στη Νήσο Νί¬ 
συρο Ν. Δωδεκανήσου. 

5. Τις διατάξεις του Ν. 2218/94 (ΦΕΚ 90 Α') Ίδρυση νο¬ 
μαρχιακής αυτοδιοίκησης, τροποποίηση διατάξεων για 

την πρωτοβάθμια αυτοδιοίκηση κ.λ.π», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153 
Α’)« Συμπλήρωση διατάξεων για την Νομαρχιακή Αυτοδι¬ 
οίκηση κ.λ.π.» 

6. Τις διατάξεις του Ν. 2503 / 97 (ΦΕΚ 107 /Α’) « Διοίκη¬ 
ση, Οργάνωση, Στελέχωση της Περιφέρειας κ.λ.π. 

7. Τη σύμφωνη γνώμη και την προφορική εισήγηση του 
αρμοδίου τμήματος και του Δ/ντού Δασών Δωδ/νήσου. 

8. Το γεγονός ότι το καταφύγιο αποτελεί άριστο βιότο¬ 
πο για το λαγό την νησιώτικη πέρδικα, πολλά αποδημητι¬ 
κά και αρπακτικά πτηνά τα οποία πρέπει να συνεχίσουν να 
προστατεύονται, να αναπαράγονται και να αναπτύσσο¬ 
νται, αποφασίζουμε: 

1. Ιδρύουμε μόνιμο καταφύγιο άγριας ζωής στην Ν. Νί- 
συρο Ν. Δωδεκανήσου έκτασης 16.100 στρεμμάτων. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από την Διεύθυνση Δασών 
Δωδεκανήσου σχεδιάγραμμα, που επισυνάπτεται στην 
παρούσα, ορίζεται ως εξής: Αρχίζει από το ακρωτήριτων 
Πάλων και ακολουθεί Νότια των αμαξωτό δρόμο ο οποίος 
οδηγεί από τους Πάλους προς τον οικισμό Νικία μέχρι τη 
διασταύρωση με το χωματόδρομο που οδηγεί προς τη 
Μονή του Αγ. Ιωάννη του Θεολόγου, ακολουθεί τον χω¬ 
ματόδρομο αυτόν μέχρι τη Μονή του Αγ. Ιωάννη και συνε¬ 
χίζει παρακάμπτοντας τον οικισμό Νικιών και συνεχίζει 
ακολουθώντας τον ίδιο χωματόδρομο ο οποίος διέρχεται 
από το χείλος της καλδέρας του ηφαιστείου. Μετά το 
ύψωμα της Τραπεζίνας αφήνοντας τον χωματόδρομο 
ακολουθεί τις κορυφογραμμέςτου χείλουςτης καλδέρας 
περνώντας δίπλα από το εκκλησάκι του Αγ. Βασιλείου και 
φτάνοντας μέχριτον αμαξωτό δρόμο ο οποίος κατεβαίνει 
με κατεύθυνση Βορειοδυτική προς Μαντράκι στην δια¬ 
σταύρωση του δρόμου προς Μαντράκι και προς τους Πά¬ 
λους ακολουθεί δεξιά το δρόμο προς Πάλους μέχρι να 
συναντήσει τον παραλιακό δρόμο Μαντρακίου - Πάλων 
καιεκείθεν Βόρεια μέχρι της παραλίας την οποία ακολου¬ 
θεί Δυτικός, Βορειοδυτικός μέχριτο ακρωτήριτων Πάλων 
όπου και η αφετηρία. 

3. Εντός του καταφυγίου άγριας ζωής απαγορεύεται 
επ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των ζω¬ 


ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής σε 
πολεοδομικό ή ρυμοτομικό σχεδίασμά. Η εκτέλεση έρ¬ 
γων ή εργασιών και ιδίως, αλιευτικά έργα, έργα αναδα¬ 
σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη 
περιβαλλοντικών επιπτώσεων τύπου Α’ και έχει χορηγη¬ 
θεί έγκριση περιβαλλοντικών όρων. 

Κατ’ εξαίρεση επιτρέπεται η σύλληψη ειδών της άγριας 
πανίδας και η μεταφορά τους προς εμπλουτισμό άλλων 
καταλλήλων περιοχών μόνον από τη Δασική Υπηρεσία. 

Με απόφασή μας, που θα δημοσιευθεί στην Εφημερίδα 
της Κυβερνήσεως, μπορεί να απαγορευτεί ή να τεθούν 
όροι ή περιορισμοί στην άσκηση της αλιείας, γεωργίας, 
βοσκής, υλοτομίας, χρήσης των φυτοπροστατευτικών 
προϊόντων και της συλλογής και κοπής αρωματικών, βα¬ 
φικών, αρτυματικών, μελισσοκομικών και ανθοκομικών - 
διακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής τους δημοτικούς και κοινοτικούς υπαλλή¬ 
λους (άρθρο 289 παρ. 1 ν. δ. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18 του αρθρ. 287 ν.δ. 86/69 και της 
αριθμ. 414985/29-11-85 (ΦΕΚ 757/Β/18-12-85) κοινής 
απόφασηςτωνΥφυπουργού Εθνικής Οικονομίας και Ανα¬ 
πληρωτή Υπουργού Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε και 
ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ώςτης στην Εφημερίδα της Κυβερνήσεως 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ρόδος, 10 Αυγούστου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

Αριθ.9129 (6) 

Σύσταση «Αναπτυξιακής Δημοτικής Επιχείρησης Κορώ- 
νειας» (Α.Δ.Ε.Κ.) στον Δήμο Κορώνειας Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις των άρθρων 277-291 του Δ.Κ.Κ.(Π.Δ. 
410/95). 

2) Την 93/2000 απόφαση του Δημοτικού Συμβουλίου Κο- 
ρώνειας σχετικά με την σύσταση Δημοτικής Επιχείρησης. 

3) Τις διατάξειςτου Ν. 2503/97 περί «Διοίκησης - Οργά¬ 
νωσης στελέχωσης της περιφέρειας ρυθμίσεις θεμάτων 
για την Τοπική Αυτοδιοίκηση και άλλες διατάξεις» 

4) Την 5921/97 απόφαση του Γενικού Γραμματέα της 
Περιφέρειας Στερεός Ελλάδος «Περί μεταβίβασης δικαι¬ 
ώματος υπογραφής με εντολή Γ.Γ.Π. στους Διευθυντές 
Τοπικής Αυτοδιοίκησης και Διοίκησης», αποφασίζουμε: 

Άρθρο 1 

Επωνυμία 

Συνίσταται στον Δήμο Κορώνειας, Αμιγής Δημοτική Επι¬ 
χείρηση, με την επωνυμία «Αναπτυξιακή Δημοτική Επιχεί¬ 
ρηση Κορώνειας» (Α.Δ.Ε.Κ.) 

Άρθρο 2 
Έδρα 

Έδρα της επιχείρησης είναι ο Δήμος Κορώνειας (Δημο¬ 
τικό Διαμέρισμα Αγίου Γεωργίου) 

Άρθρο 3 

Διοίκηση της Επιχείρησης 

Η Αναπτυξιακή Δημοτική Επιχείρηση Κορώνειας θα διοι- 
κείται από πενταμελές (5 μέλη) Διοικητικό Συμβούλιο που 
θα ορισθεί από το Δημοτικό Συμβούλιο (άρθρο 278 παρ. 1 
του Π.Δ. 410/95) μαζί με αναπληρωτές. Από τα μέλη αυτά 
α) ένα είναι ο Δήμαρχος β) δύο μέλη του Δημοτικού Συμ¬ 
βουλίου γ) ένας εκπρόσωπος κοινωνικού φορέα δ) ένας 
φορολογούμενος Δημότης με σχετική εμπειρία. Επίσης 
στην περίπτωση που η επιχείρηση απασχολεί περισσότε¬ 
ρα από είκοσι άτομα (χωρίς αλλαγή της συστατικής πρά¬ 
ξης ) τότε θα συμμετέχει στο Διοικητικό Συμβούλιο και 
ένας εκπρόσωπος των εργαζομένων της επιχείρησης. 

Πρόεδρος του Διοικητικού Συμβουλίου ορίζεται από το 
Δημοτικό Συμβούλιο. Η διάρκεια της θητείας των μελών 
του Δ.Σ. δεν μπορεί να υπερβεί αυτή της θητείας του Δη¬ 
μοτικού Συμβουλίου. 

Άρθρο 4 

Σκοπός της Επιχείρησης είναι: 

1. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α) Η ουσιαστική και ολοκληρωμένη πολιτιστική ανάπτυ¬ 
ξη του Δήμου Κορώνειας και η καλλιέργεια σε βάθος της 
καλλιτεχνικής ευαισθησίας και της αγάπης για τις τέχνες, 
η προστασία της εθνικής πολιτιστικής ταυτότητας, η ανα¬ 
γωγή των πολιτιστικών πνευματικών και καλλιτεχνικών 
αγαθών σε οργανικά στοιχεία της καθημερινής ζωής και η 
ενεργητική και συνειδητή συμμετοχή των πολιτών στην 
πολιτιστική ζωή της πόλης. 

β) Η δημιουργία της απαραίτητης πολιτιστικής υποδο¬ 
μής. 


γ) Η διάδοση και ανάπτυξη της καλλιτεχνικής παιδείας 
στους τομείς της μουσικής, του χορού, του Κινηματο¬ 
γράφου, του θεάτρου και των άλλων οπτικοακουστικών 
μέσων, καθώς και των εικαστικών τεχνών. 

δ) Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκών που θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

ε) Η προβολή, ανάπτυξη και διάδοση αυτών των τεχνών 
με την διοργάνωση, παραγωγή και παρουσίαση πολιτιστι¬ 
κών εκδηλώσεων, καθώς και άλλων επιμορφωτικών και 
ψυχαγωγικών δραστηριοτήτων. 

στ) Η δημιουργία και ανάπτυξη της αναγκαίας υποδο¬ 
μής για τη βελτίωση της ποιότητας της ζωής και την δημι¬ 
ουργική αξιοποίηση του ελεύθερου χρόνου των κατοίκων 
της πόλης και ιδιαίτερα των νέων. 

ζ) Η ανάπτυξη της συνεργασίας με τα πνευματικά κέ¬ 
ντρα, τους μαζικούς πολιτιστικούς φορείς και τα ερασιτε¬ 
χνικά συγκροτήματα του Δήμου και η παροχή με κάθε δυ¬ 
νατό τρόπο ηθικής και υλικής βοήθειας και τεχνικής υπο¬ 
στήριξης, με στόχο την ενίσχυση της ερασιτεχνικής 
δημιουργίας και την διεύρυνση του πεδίου των πρωτο¬ 
βουλιών και των παρεμβάσεώντους. 

η) Η συνεργασία με την εκπαιδευτική κοινότητα του Δή¬ 
μου για την από κοινού προώθηση και υλοποίηση, πολιτι¬ 
στικών, πνευματικών, παιδαγωγικών, εκπαιδευτικών και 
επιμορφωτικών δραστηριοτήτων μέσα και έξω από τα 
σχολεία και η εξασφάλιση της ουσιαστικής συμμετοχής 
των μαθητικών κοινοτήτων και της νεολαίας γενικότερα 
στις δραστηριότητες της Επιχείρησης. 

θ) Η ανάληψη και υλοποίηση Κοινοτικών (ΕΈ) και Εθνι¬ 
κών Προγραμμάτων εκπαιδευτικού, επιμορφωτικού, πο¬ 
λιτιστικού αναπτυξιακού και ερευνητικού χαρακτήρα. 

Για την υλοποίηση των πιο πάνω στόχων η Επιχείρηση 
θα αναπτύξει την δραστηριότητά της σε τρεις αλληλέν- 
δετους στόχους: τον εκπαιδευτικό, τον επιμορφωτικό και 
τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών(όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφάβη¬ 
των, εργαστήρια, διαλέξεις, ημερίδες, συνέδρια κλπ) με 
πολιτιστικές και ψυχαγωγικές εκδηλώσεις (όπως θεατρι¬ 
κές και κινηματογραφικές παραστάσεις, φεστιβάλ κλπ.) 

2. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

Η ένταξη των εκδηλώσεων στις δραστηριότητες της νέ¬ 
ας Δημοτικής Επιχείρησης για την εξασφάλιση της απο¬ 
τελεσματικότερης οργάνωσης και διεξαγωγής των ση μα¬ 
ντικών αυτών γεγονότων για τον Δήμο, της ευελιξίας, και 
της συμμετοχής της Τοπικής Αυτοδιοίκησης. 

3. Η υλοποίηση εκπαιδευτικών και επιμορφωτικών προ¬ 
γραμμάτων 

Η υλοποίηση εκπαιδευτικών-επιμορφωτικών προγραμ¬ 
μάτων ΕΈ. ή άλλων Δημοσίων Φορέων. 

4. Η περιβαλλοντική ευαισθητοποίηση και η Διαχείριση 
του Περιβάλλοντος. 

α) Η εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος, η ευαισθη- 
τοποίηση των Δημοτών σε αντίστοιχα θέματα η προώθηση 

περιβαλλοντικής επιμόρφωσης, η ενεργός συμμετοχή σε 
σχετικά προγράμματα της Ευρωπαϊκής Ένωσης, η παρο¬ 
χή υπηρεσιών συμβούλου σε θέματα ρύπανσης, κυκλοφο¬ 
ρίας και πρασίνου του Δήμου, η ανάπτυξη και προώθηση 
συνεργασιών με Πανεπιστημιακούς και Δημόσιους γενικά 
Οργανισμούς και Επιχειρήσεις Κοινής Ωφέλειας. 

β) Η αξιοποίηση και διαχείριση του πράσινου του Δήμου 
με την δημιουργία αθλητικών χώρων, χώρων ψυχαγωγίας 
και πολιτιστικών εκδηλώσεων, εμπλουτισμού του πρασί¬ 
νου και δημιουργία της απαραίτητης υποδομής για την πε¬ 
ριβαλλοντική ευαισθητοποίηση των κατοίκωντου Δήμου. 

γ) Η εφαρμογή του προγράμματος ανακύκλωσης με 
διαλογή στην πηγή. 

δ) Η συλλογή και γενικά διαχείριση των απορριμμάτων. 

ε) Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια 
των δασών, την καθαριότητα και την αισθητική του Δήμου 
και των Τουριστικών περιοχών, την συντήρηση του πρα¬ 
σίνου και την επέκτασή του. 

στ) Η λειτουργία τμήματος Κυκλοφοριακής Αγωγής και 
Περιβαλλοντικής Εκπαίδευσης παιδιών ηλικίας μέχρι 12 
ετών. 

5. Ανάπτυξη του Αθλητισμού 

Η εξασφάλιση της αναγκαίας υποδομής χώρους, εγκα¬ 
ταστάσεις (όπως ανοιχτά ή κλειστά γήπεδα) και εξοπλι¬ 
σμό, η διοίκηση διαχείριση και εκμετάλλευσή τους, η εξα¬ 
σφάλιση των αναλώσιμων αθλητικών ειδών και υλικών η 
συνεργασία με τα αθλητικά κέντρα και τους λοιπούς φο¬ 
ρείς του αθλητισμού του Δήμου, η στήριξη των δραστη- 
ριοτήτωντους, η οργάνωση και λειτουργία ερασιτεχνικών 
αθλητικών τμημάτων, η διοργάνωση περιοδικών και ετη¬ 
σίων ομαδικών ή ατομικών αθλημάτων και αγώνων μαζι¬ 
κών αθλημάτων για την συμμετοχή των νέων και γενικό¬ 
τερα των κατοίκωντου Δήμου, σε αθλητικές δραστηριό¬ 
τητες και εκδηλώσεις και μέσω αυτών η σημαντική, 
πολιτιστική, πνευματική και κοινοτική ανάπτυξη των κα¬ 
τοίκων της περιοχής του Δήμου. 

6. Η οργάνωση των υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών Υγείας και Κοινωνικής Πρό¬ 
νοιας, η δημιουργία και λειτουργία τμημάτων προληπτικής 
υγιεινής και παροχής υπηρεσιών πρωτοβάθμιας και δευτε¬ 
ροβάθμιας ιατρικής περίθαλψης, η λειτουργία παιδικών 
και βρεφονηπιακών Σταθμών, κέντρων Δημιουργικής απα¬ 
σχόλησης παιδιών (ΚΔΑΠ) για την εξυπηρέτηση των εργα¬ 
ζομένων και μη μητέρων, η φροντίδα, προσχολική αγωγή, 
διαπαιδαγώγηση, ψυχαγωγία και απασχόληση βρεφών και 
νηπίων και παιδιών γενικά προσχολικής ηλικίας. 

7. Εκδόσεις- Εκτυπώσεις 

Η έκδοση ενημερωτικών φυλλαδίων περιοδικών πολιτι¬ 
στικού και τουριστικού περιεχομένου για την προβολή 
των τοπικών πολιτιστικών και τουριστικών πόρων περιοδι- 
κώνγιατην συνεχή επικοινωνία μετους κατοίκουςτου Δή¬ 
μου μέσα από ένα «φιλικό» έντυπο και την δημιουργία βή¬ 
ματος για την αμφίδρομη ανάπτυξη των ιδεώντου Δήμου, 
των δημοτών, κατοίκων και των εργαζομένων στο Δήμο. 

Η δημιουργία εργαστηρίου εκτυπώσεων για την κάλυ¬ 
ψη των αναγκών του Δήμου της Δημοτικής Επιχείρησης 
και άλλων Ο.Τ.Α, της ευρύτερης περιοχής. 

8. Τεχνικός - Κατασκευαστικός τομέας: 

Η εκπόνηση μελετών, η κατασκευή και συντήρηση έρ¬ 
γων, οι οικιστικές αναπλάσεις, η διαμόρφωση κοινόχρη¬ 
στων χώρων, η κατασκευή και συντήρηση έργων υποδο¬ 


μής, η συντήρηση των Σχολικών κτιρίων και γενικά των 
εγκαταστάσεων του Δήμου. 

9. Διαφημίσεις 

Η εκμετάλλευση των κοινόχρηστων χώρων για μισθώ¬ 
σεις σε διαφημιστικές εταιρίες και η προβολή μέσω των 
διαφημιστικών στοιχείων, ιδεών και μηνυμάτων του Δή¬ 
μου και της Επιχείρησης που έχουν σχέση με την Κοινω¬ 
νική και Πολιτιστική Ανάπτυξη, τον Αθλητισμό, το Περι¬ 
βάλλον, την Επιμόρφωση και την Ψυχαγωγία των κατοί¬ 
κωντου Δήμου. 

10. Δημοτική Συγκοινωνία 

Η δρομολόγηση λεωφορείων και ανάπτυξη δικτύου Δη¬ 
μοτικής Συγκοινωνίας εντός της περιφέρειας του Δήμου 
για την εξυπηρέτηση ατόμων με ειδικές ανάγκες, τρίτης 
ηλικίας, μαθητών και γενικά κατοίκωντων Δημοτικών Δια¬ 
μερισμάτων, που δεν εξυπηρετούνται από τις γραμμές 
των αστικών λεωφορείων και μεταφορά από και προς 
τους χώρους διαμονής μαθητών των τμημάτων Καλλιτε¬ 
χνικής Παιδείας και Επιμόρφωσης. 

11. Τουριστική Ανάπτυξη 

α) Η λειτουργία τμήματος για την προβολή των τουρι¬ 
στικών πόρων του Δήμου, η δημιουργία και εκμετάλλευ¬ 
ση ξενώνων, αναψυκτηρίων, εστιατορίων και λοιπών του¬ 
ριστικών υπηρεσιών,η κατασκευή και λειτουργία εγκατα¬ 
στάσεων ορμητηρίων ορειβατών και τουριστικών εγκατα¬ 
στάσεων προγραμμάτων ΙΕΑϋΕΒ. 

β) Η οργάνωση εκδρομών και ξεναγήσεων. 

γ) Η συνεργασία με Ορειβατικούς, Φυσιολατρικούς, και 
λοιπούς συλλόγους για την δημιουργία των υποδομών και 
των προϋποθέσεων για την τουριστική ανάπτυξη. 

12. Αξιοποίηση τοπικών παραδοσιακών προϊόντων. 

Η οργάνωση εργαστηρίων για την παραγωγή παραδο¬ 
σιακών τοπικών προϊόντων με την συνεργασία των κατοί¬ 
κων του Δήμου και η οργάνωση της εμπορίας και προώ¬ 
θησής τους. 

13. Λοιπές Επιχειρηματικές Δραστηριότητες 

Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου ή άλλων φορέων που θα παραχωρη- 
θούν στην Δημοτική Επιχείρηση, η ανάληψη βιώσιμων 
λοιπών επιχειρηματικών δραστηριοτήτων και η συμμετο¬ 
χή σε άλλες επιχειρήσεις και εταιρίες με σκοπό την εξυ¬ 
πηρέτηση των κατοίκων και την ανάπτυξη του Δήμου. 

14. Η εκτέλεση οποιοσδήποτε άλλης εργασίας που της 
αναθέτει το Δημοτικό Συμβούλιο. 

Άρθρο 5 

Κεφάλαιο της Επιχείρησης 

Το αρχικό κεφάλαιο που διαθέτει ο Δήμος Κορωνείας στην 
Αναπτυξιακή Επιχείρηση Κορώνειας είναι 3.000.000 δρχ. 

Άρθρο 6 

Πόροι της Επιχείρησης 

Οι πόροι της Επιχείρησης είναι: 

1. Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

2. Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

3. Έσοδα από ανάθεση υλοποίησης προγραμμάτων 
Υγείας και Κοινωνικής Πρόνοιας. 

4. Έσοδα από την λειτουργία ή ενοικίαση ακινήτων και 
χώρων ιδιοκτησίας του Δήμου που θα παραχωρηθούν 
στην Κοινοτική Επιχείρηση. 

5. Έσοδα από Επιχορηγήσεις για την λειτουργία Παιδι¬ 
κών και Βρεφονηπιακών Σταθμών και κέντρων Δημιουργι¬ 
κής Απασχόλησης Παιδιών. 

6. Έσοδα από την εκμετάλλευση των κοινοχρήστων και 
λοιπών χώρων και την μίσθωσή τους σε διαφημιστικές 
εταιρίες για την προβολή διαφημιστικών μηνυμάτων. 

7. Έσοδα από την διαχείριση προγραμμάτων της ΕΈ ή 
άλλων Δημόσιων Φορέων. 

8. Έσοδα από αναθέσεις και εκτελέσεις τεχνικών έρ¬ 
γων, εκπόνησης μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα. 

9. Έσοδα από επιχειρηματικές δραστηριότητες υπηρε¬ 
σιών τουριστικής ανάπτυξης (αναψυκτήρια, καντίνες κ.- 
λ.π.) και λοιπές επιχειρηματικές δραστηριότητες της Κοι¬ 
νοτικής Επιχείρησης που σε κάθε περίπτωση επιτρέπο¬ 
νται εφόσον δεν απαγορεύεται από την κείμενη 
νομοθεσία την σχετική με τις επιχειρήσεις των Ο.Τ.Α. 

10. Έσοδα από την περιουσία της Επιχείρησης. 

11. Έσοδα από κληροδοτήματα,εισφορές, δωρεές κ,λ.π. 

Άρθρο 7 

Διάρκεια 

Η διάρκεια της επιχείρησης είναι πενήντα (50) χρόνια 
από την δημοσίευση της απόφασης αυτής στην εφημερί¬ 
δα της Κυβέρνησης. 

Άρθρο 8 

Διάλυση της Επιχείρησης 

Η επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφίατων μελών του. 

β) Όταν λήξει χωρίς να παραταθεί. 

γ) Σε περίπτωση πτώχευσης της επιχείρησης. 

Εκτός από την περίπτωση πτώχευσης οι εκκρεμείς υπο¬ 
θέσεις εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το 
υπόλοιπο περιέρχεται στο Δήμο. 


Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου, ύψους 
3.000.000 δρχ. που βαρύνει τον Κ.Α. 212,3 για το οικονο¬ 
μικό έτος 2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λιβαδειά, 2 Αυγούστου 2000 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Ο Προϊστάμενος Τ.Ο.Δ. 

ΑΝΤ. ΝΙ ΚΑΙΝ ΑΣ 

(7) 

Χορήγηση άδειας άσκησης επαγγέλματος Κοινωνικού 
Λειτουργού. 

Ο ΝΟΜΑΡΧΗΣ ΗΛΕΙΑΣ 

Με την 7055/20.7.2000 απόφαση του Νομάρχη Ηλείας 
έχει χορηγηθεί στον Παναγιώτη Γαβριλιάδη του Γεωργίου, 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 
Η Πρόίσταμένη 
ΠΟΛΥΞΕΝΗ ΖΑΡΟΓΙΑΝΝΗ 


( 8 ) 

Χορήγηση άδειας επαγγέλματος Κοινωνικού Λειτουρ¬ 
γού στην ΡΕΝΤΖΙΟΥ ΝΙΚΗ του Παναγιώτη. 

Ο ΝΟΜΑΡΧΗΣ ΙΩΑΝΝΙΝΩΝ 

Με την 1558/24.7.2000 απόφαση του Νομάρχη Ιωαννί- 
νων χορηγήθηκε άδεια άσκησης επαγγέλματος Κοινωνι¬ 
κού Λειτουργού στην ΡΕΝΤΖΙΟΥ ΝΙΚΗ του Παναγιώτη. 

Με εντολή Νομάρχη 
Ο Διευθυντής 
Κ. ΜΠΟΥΤΕΤΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




